ينفع اسأل حضرتك سؤال؟ اتفضل. هي ازكار دخول الخلاء بتتقال امتى وبنقول ايه؟ شف يا محمد آآ زي ما دايما بقول دينا علمنا الادب ومن الاداب اللي النبي صلى الله عليه وسلم علمها لنا مجموعة من الاذكار المتعلقة بالدخول او الخروج من الخلاء
او الدخول والخروج الى الحمام باللغة بتاعتنا. وهنا آآ يعني بيدور في خاطري وفي خاطر ناس كتير جدا. هي الاذكار دي بقى انا بقول قبل ولا بقولها بعد؟ بقولها قبل الدخول ولا بعد الدخول؟ شوف يا حبيبي احنا عندنا حديثين عن النبي صلى الله عليه وسلم بيوضح فيهم ان الاذكار دي لا تقال الا
قبل وانت داخل انما جوة انت ما بتقولهاش. واستدل العلماء على كده بقول النبي صلى الله عليه وسلم والحديث طبعا في البخاري ومسلم. وانا هختار رواية البخاري ساري في كتابه الادب المفرد. آآ ان النبي صلى الله عليه وسلم كان اذا اراد ان يدخل الخلاء قال بسم الله
اللهم اني اعوذ بك من الخبث او الخبث والخبائث. هنا قول انس اذا اراد ان يدخل تقدر تفهم منها ان ده كان قبل ولا بعد ده كان قبل وفي حديث اخر ايضا عند ابي داود ان النبي صلى الله عليه وسلم قال ان هذه الحشوش محتضرة. الاماكن اللي انتم بتاخدوا فيها الحاجة محتضرة يحضرها الجن. فاذا اراد
احدكم ان يدخل الخلاء فاذا اراد يبقى قبل ان يدخل الخلاء فليقل بسم الله. اللهم اني اعوذ بك من الخبث والخبائث. يبقى هنا النبي صلى الله عليه وسلم من خلال الاحاديث دي وضح لنا تلات حاجات يا محمد. وضح لنا اولا متى اقول هذه اه اه الاذكار
واتعلمنا ان الاحاديث دي ان بيكون الذكر ده قبل. الحاجة التانية علمنا نقول ايه وورد عن النبي ذكرين بسم الله والذكر التاني اللهم اني اعوذ بك من الخبث بضم الباء او الخبث بتسكينها والخبائث
وعلمنا النبي صلى الله عليه وسلم وده الامر التالت الحكمة. احنا ليه بنقول الاذكار دي اصلا؟ فقال لنا ان هذه الحشوش محتضرة. اي يحضرها فعلشان ربنا سبحانه وتعالى يحميك من كيدهم ومن شرهم
يبقى اذا لازم تقول هذه الاذكار عشان تكون في حماية من الله سبحانه وتعالى. وثبت ايضا ان النبي صلى الله عليه وسلم قال ستر ما بين الجن وعورات بني ادم اذا
دخلوا الكنيس ان يقولوا بسم الله فهنا النبي صلى الله عليه وسلم فعلا علمنا اشياء بسيطة جدا. ولكن الاشياء البسيطة دي فيها تعظيم لله سبحانه وتعالى. فاحنا ما بنقولش جوة. احنا بنقول
تعظيما لله. لان جوة ما ينفعش اصلا اتكلم بشيء في ذكري لله. كذلك ايضا علمني النبي صلى الله عليه وسلم مجموعة من الاذكار. انا باخد اجر عليها. والامر التالت علمني النبي الحكمة. الحكمة اللي مخلياني اقدر اشتغل مخي يشتغل. هو ليه النبي قال لي اقول ده
وشف يا محمد النبي برضو صلى الله عليه وسلم آآ علمنا ان جو الخلاء ما ينفعش ابدا اخد شيء فيه ذكر لله عز وجل تعظيما لاسم الله. وعلمنا برضو ان واحنا جوة ما ينفعش ابدا ان احنا نقول
شيء فيه ذكر الله عز وجل. هم. النبي صلى الله عليه وسلم في مرة كان يقضي حاجة فمر عليها رجل فقال السلام عليك يا رسول الله. وانت عارف ان رد السلام فرض كفاية
ومع ذلك النبي صلى الله عليه وسلم ما ردش عليه السلام. وانتظر النبي صلى الله عليه وسلم حتى قضى حاجته ثم خرج من الخلاء. ثم تيمم على الجدار ثم رد على الرجل
ثم قال له اذا رأيتني على مثل هذه الحالة فلا تسلم علي فاني لن ارد عليك السلام. ليه؟ لان هذه المواطن ما ينفعش ان احنا نذكر فيها ايه اسم الله. اسم الله. وبالتالي يا محمد ما ينفعش اخش بالتليفون جوة الحمام وفيه اذكار بتقال او وانا عمال اقلب على الفيس
بعض الشباب بيعمل ماسك التليفون وعمال يقلب وفيه اذكار بتتقال او فيه مثلا صفحة بتاعة عبدالحميد او عبدالرحمن او عبد الله فده ذكر جوة الحمام حرام. وزي ما بعض الناس بتعمل تاخد الجرنان والجورنان لا يخلو من اسم من اسماء الله سبحانه وتعالى. فكل ده ممنوع شرعا لا يجوز لنا ان احنا
نعمل كده. ومن الحاجات اللي النبي صلى الله عليه وسلم شرعها لنا ان احنا كمان واحنا خارجين ان احنا ندعو ونقول ها؟ غفرانك. غفرانك. غفرانك. ليه غفرانك العلماء قالوا لان فيه حاجتين يا محمد ازا انحبسوا جوة الانسان يهلك
الطعام والشراب لو انحبسوا جوة الانسان وما خرجوش يموت. والذنوب لو انحبست على القلب الانسان يهلك. هم. فلما يسر الله خروج المؤذي الاول اللي هو الطعام والشراب تذكر الانسان المؤذي التاني وهي الذنوب على القلب
فسأل الله سبحانه وتعالى ان يغفر له. ودي كانت بعض الامور المتعلقة باذكار قبل الدخول واذكار بعد الخروج. شكرا عفوا يا محمد